OpenLLM-France/wikimedia huggingface dataset:
# Escaire

Un escaire és un tipus d'instrument que té dos costats formant angle recte, que pot tenir un tercer costat i formar un triangle. És utilitzat sigui per verificar angles diedres rectes, sigui per traçar angles rectes plans.
L'escaire fet servir com a instrument de mesura o traçat de dibuix té forma de triangle rectangle escalè, amb un angle de 90°, un de 60º i un de 30º. Aquest escaire serveix també per mesurar angles múltiples de 15 graus i per traçar línies paral·leles i perpendiculars generalment amb l'ajut d'un cartabó. Un escaire és també una peça de metall en forma de colze en angle recte, que serveix de reforç de dues peces angulars o de suport d'un prestatge, etc.
Tradicionalment la manufactura dels escaires i cartabons es feia de fusta. En l'actualitat, els progressos assolits per la indústria del plàstic i els mètodes moderns de fabricació, permeten fer escaires lleugers i a un cost reduït. D'aquesta forma, els preus han baixat fins al límit que fa possible la utilització d'aquests instruments pels estudiants de dibuix.
L'escaire amb el compàs és un dels símbols centrals de la francmaçoneria.
* Escaire de fuster graduat
* El compàs i l'escaire, a la façana oriental del Temple maçònic de Vesta a les tres Torres a Boizenburg d'Elba

## Referències

* ↑ «Escaire». Gran Enciclopèdia Catalana. Barcelona: Grup Enciclopèdia Catalana.
* ↑ «SQUADRA - Treccani» (en italià). [Consulta: 17 març 2024].
* ↑ «Quina diferència hi ha entre escaire i cartabó?», 25-01-2018. [Consulta: 31 març 2024].
* ↑ «Quina diferència hi ha entre escaire i cartabó? | TERMCAT». [Consulta: 31 març 2024].
* ↑ «squadra - Treccani» (en italià). [Consulta: 20 març 2024].
* ↑ Mason, Maestro. «El símbolo de la logia masónica: la escuadra y el compás» (en castellà), 22-10-2023. [Consulta: 26 març 2024].
* ↑ Dale, John. «Símbolos de la masonería» (en castellà), 04-07-2022. [Consulta: 26 març 2024].

## Vegeu també

* Cartabó
* Compàs
* Regle
* Transportador
* Utensilis de dibuix tècnic

## Enllaços externs

* Butlletí de la direcció general de política lingüística. Arxivat 2013-11-05 a Wayback Machine.
Viccionari
# Escantellació (geometria)

En geometria, una escantellació és una operació en qualsevol dimensió que bisella un polítop regular a les seves arestes i vèrtexs, creant una nova faceta al lloc de cadascun d'ells. L'operació també és aplicable a tessel·lacions regulars i enrajolats.

## Vegeu també

* Facetatge
# Escantini (tribú)

Escantini (en llatí Scantinius) va ser un magistrat romà.
Va ser elegit tribú de la plebs, però en un any desconegut. Va proposar una llei, la llei Scantinia, per suprimir els crims no naturals (pederàstia, homosexualitat, etc.). Sembla que la llei va ser proposada l'any 227 aC. Alguns suposen que aquesta llei deu al seu nom a Gai Escantini Capitolí, però és improbable que la llei fos proposada per una persona justament acusada d'aquest delicte. En virtut d'aquesta llei Marc Celi Ruf va presentar una acusació contra Appi Claudi.

## Referències

* ↑ [https://quod.lib.umich.edu/m/moa/acl3129.0003.001/742?rgn=full+text;view=image;q1=ScantiniusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 734. ]
# Estables

«Estables» té aquests significats:
* Estables (Losera), municipi francès al departament del Losera (regió d'Occitània)
* Los Estables de Velai, municipi francès al departament de l'Alt Loira (regió d'Alvèrnia-Roine-Alps)
* estables, plural d'estable
# Eulalia Agrelo Costas

María Eulalia Agrelo Costas (Asados, Rianxo, 26 de gener de 1974) és una filòloga i assagista gallega.

## Trajectòria

Graduada en Filologia Gallego-Portuguesa per la Universitat de Santiago de Compostel·la. Entre 1998 i 2000 va treballar en el projecte Informes de Literatura al Centro Ramón Piñeiro para la Investigación de Humanidades (CRPIH) sota la direcció de Blanca Ana Roig Rechou, col·laborant actualment en aquest i en altres projectes de l'esmentat centre, com en els Diccionaris de Literatura, dirigit per Ángel Tarrío, i la Narrativa Recuperada, dirigit per Modesto Hermida.
Així mateix, és membre del Grup de Recerca Recerques literàries, artístiques, interculturals i educatives Lecturas textuales y visuales (LITER 21) i membre de la secretaria de la Xarxa Temàtica de Recerca Las literaturas infantiles y juveniles del marco ibérico. La seva influència en la formació literària i lectora (LIXMI). Va participar en diversos congressos, trobades i jornades sobre la literatura infantil i juvenil gallega i sobre la literatura gallega en general, a més de col·laborar en diferents volums, catàlegs, revistes i periòdics.
D'altra banda, va ser docent a la Universitat de Deusto (2003-2009) i, actualment, és també professora de llengua i literatura gallega en l'ensenyament mitjà. Ha publicat diversos articles en la revista Malasartes, així com participat en la ressenyes de diversos articles i publicacions

## Obra
### Edició

* Obra narrativa en gallego, d'Aurelio Ribalta, 2000, Centre Ramón Piñeiro per a la Recerca en Humanitats.
* Palabras desde la emigración, de Francisco Rodríguez Gey, la Corunya 2014, Quaderns de literatura popular.

### Obres col·lectives

* La aventura de oír, contar y leer, 2002, Consellería de Cultura.
* Nuestra literatura infantil y juvenil 2000, 2002, Gálix/Xunta de Galicia.
* Narrativa y promoción de la lectura en el mundo de las nuevas tecnologías, 2002, Consejería de Cultura.
* Nuestra literatura infantil y juvenil 2002, 2004, Galicia/Xunta de Galicia.
* La memoria de las guerras en la literatura infantil y juvenil en lengua gallega, 2004, Generales.
* Amador Montenegro Saavedra y su obra narrativa en gallego, 2007, Centro Ramón Piñeiro.
* Historia de la Literatura Infantil y Juvenil Gallega, 2015, Generales.
* Educación literaria y artística: conflictos sociales y bélicos, 2017, Editorial Graó

## Reconeixements

La publicació «Història dona literatura Infantil e Xuvenil Galega», coordinada per Blanca Ana Roig Rechou, en la qual participa Eulalia Costas, ha rebut el Premi de Crítica en l'apartat de Recerca.

## Referències

* ↑ «Eulalia Agrelo Costas». www.aelg.org. [Consulta: 14 octubre 2017].
* ↑ «María Eulalia Agrelo Costas - Dialnet» (en castellà). dialnet.unirioja.es. [Consulta: 14 octubre 2017].
* ↑ «datos.bne.es» (en castellà). datos.bne.es. [Consulta: 14 octubre 2017].

## Enllaços externs

* Eulalia Agrelo Costas al web de l'Associació d'Escriptors en Llengua Gallega.
# Ezra Koenig

Ezra Koenig (3 d'abril de 1984), a Nova York, és el cantant líder de l'agrupació novaiorquesa anomenada Vampire Weekend.

## Biografia

Koenig, juntament amb els seus pares - un supervisor dels decorats de cinema, qui va col·laborar en diverses pel·lícules de Spike Lee i un terapeuta - viure al barri de Upper West Side de Manhattan abans de passar a Northern Nova Jersey, on Ezra va créixer mentre assistia a escola Glen Ridge High School. Koenig és jueu. Koenig pertany a la quarta generació de la seva família que assisteix a una institució de l'Ivy League, en aquest cas de la Universitat de Colúmbia.

## Discografia de Vampire Weekend
### Àlbums d'estudi

| Any | Detalls de l'àlbum | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Certificats |
| Any | Detalls de l'àlbum | US | US Rock | US Indie | CAN | UK | UK Indie | SWE | AUS | IRE | Certificats |
| 2008 | Vampire Weekend Primer àlbum d'estudi Llançament: 29 de gener de 2008 Discogràfica: XL Recordings | 17 | 4 | 2 | — | 15 | 1 | 44 | 37 | 23 | UK: Disc d'or |
| 2010 | Contra Segon àlbum d'estudi Llançament: 11 de gener de 2010 Discogràfica: XL Recordings | 1 | 1 | 1 | 1 | 3 | 1 | 14 | 2 | 4 | |
| "—" denota que no apareixen a les llistes ||||||||||||

### EPs

* Vampire Weekend (2007)
* The Kids Don't Stand A Chance (2008)
* The MySpace Transmissions (2008)

### Senzills

| Any | Senzill | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Posició a les llistes d'èxits | Àlbum |
| Any | Senzill | US | US Alt | US Pop | BEL | CAN | UK | UK Indie | Àlbum |
| 2007 | "Mansard Roof" | — | — | — | — | — | — | — | Vampire Weekend |
| 2008 | "A-Punk" | 106 | 25 | 91 | — | — | 55 | 17 | Vampire Weekend |
| 2008 | "Oxford Comma" | — | — | — | — | — | 38 | — | Vampire Weekend |
| 2008 | "Cape Cod Kwassa Kwassa" | — | — | — | — | — | 178 | — | Vampire Weekend |
| 2009 | "Cousins" | — | — | — | 24 | — | 39 | 3 | Contra |
| 2010 | "Horchata" | 102 | 26 | 22 | — | 69 | — | — | Contra |
| 2010 | "White Sky" | — | — | — | — | — | — | — | Contra |
| "—" denota que no apareixen a les llistes ||||||||||

## Referències

* ↑ http://www.pastemagazine.com/articles/2010/01/the-artful-dodgers-santigold-vampire-weekend.html Arxivat 2012-04-27 a Wayback Machine. (anglès)

## Enllaços externs

* Pàgina oficial del grup
* Myspace del grup
# Falcon Lake

Falcon Lake és una pel·lícula dramàtica coming-of age del 2022, dirigida i coescrita per Charlotte Le Bon. És una adaptació de la novel·la gràfica Une sœur de Bastien Vivès. És protagonitzada per Joseph Engel com a Bastien, un noi de 13 anys de París, de vacances familiars al Quebec, on coneix i desenvolupa una relació amb la Chloé (Sara Montpetit), la filla de 16 anys de l'amiga de la seva mare Louise (Karine Gonthier-Hyndman). S'ha doblat i subtitulat al català.
El repartiment també inclou Monia Chokri com la mare d'en Bastien, la Violette, així com Jeff Roop, Pierre-Luc Lafontaine i Thomas Laperrière en papers secundaris.
La pel·lícula es va rodar a mitjans de 2021 a Gore (Quebec) i als voltants, durant la pandèmia de la COVID-19.
La pel·lícula va debutar al programa de la Quinzena de Cineastes del Festival de Canes el 18 de maig de 2022. Es va estrenar al Canadà al Festival Internacional de Cinema de Toronto del 2022.

## Referències

* 1 2 "Le premier film de Charlotte Le Bon, Falcon Lake, sélectionné à Cannes".
* ↑ Marc-André Lussier, "Falcon Lake, de Charlotte Le Bon, sélectionné à Cannes".
* ↑ «Falcon Lake». Goita què fan, ara!. [Consulta: 13 maig 2024].
* ↑ Marie-Catherine Goudreau, "Falcon Lake : Le premier long-métrage de Charlotte Le Bon" Arxivat 2021-11-03 a Wayback Machine..
* ↑ «The eco-friendly filming of Falcon Lake». On Tourne Vert / Rolling Green, 02-02-2022.
* ↑ Pat Mullen, "TIFF Announces Canadian Films for 2022 Festival".
# Falcon 1

El Falcon 1 fou un vehicle de llançament parcialment reutilitzable dissenyat i manufacturat per SpaceX. Aquest coet two stage to orbit utilitza LOX/RP-1 pels dos trams. El primer tram és impulsat per un únic motor Merlin i el segon per un únic motor Kestrel. Fou dissenyat des de zero per SpaceX i fou el primer coet orbital impulsat únicament amb combustible líquid en ser desenvolupat amb finançament privat. Foren així anomenats en homenatge a la nau de La guerra de les galàxies.
El Falcon 1 arribà a l'òrbita en el seu quart intent el dia 28 de setembre del 2008, amb un simulador de massa com a càrrega. El 14 de juliol del 2009, el Falcon 1 posà el satèl·lit malaisi RazakSAT en òrbita, en el que era el primer llançament comercial de SpaceX (el cinquè en general).
Era capaç de posar 670 kg en òrbita terrestre baixa i 430 kg en òrbita heliosincrònica.

## Referències

* ↑ International Astronautical Federation, United Nations. Office for Outer Space Affairs, International Institute of Space Law. Highlights in Space 2005: Progress in Space Science, Technology and Applications, International Cooperation and Space Law. United Nations Publications, 1 January 2006, p. 11. ISBN 978-9211009897.
* ↑ «Falcon 1». Space Exploration Technologies Corporation. Arxivat de l'original el 18 January 2012. [Consulta: 14 setembre 2010].
* ↑ National Aeronautics and Space Administration. Commercial Orbital Transportation Services: A New Era in Spaceflight (en anglès). Government Printing Office, 2014, p. 51. ISBN 0160923921.
# Falcon Entertainment

Falcon Entertainment (més conegut com a Falcon Studios), té la seva base a San Francisco, Califòrnia, i és un dels majors productors de pel·lícules pornogràfiques gais. Va ser fundat l'any 1971 per Chuck Holmes, Falcon és un dels noms més reconeguts del porno gai. Actualment, els amos dels seus tres principals competidors a Amèrica, Hot House Entertainment, Colt Studio Group, i Catalina Video van ser directors que van treballar a Falcon Studios.

## Referències

* ↑ Spencer, Jeremy. «Chuck Holmes, Fundador de Falcon Studios, Passes Away at 55». Boneyards. AVN Publications, Inc., Noviembre de 2000. Arxivat de l'original el 2001-02-10. [Consulta: 20 novembre 2006].
* ↑ «Hot House Entertainment Signs Exclusive North American Distribution Deal With Eurocreme, Ltd.». Hot House Entertainment, 20 de gener de 2005. Arxivat de l'original el 2006-08-15. [Consulta: 20 novembre 2006].
* ↑ «CSG to Distribute AMG». Colt Promo Site. Colt Studio Group, 1 de novembre de 2004. Arxivat de l'original el 2006-12-07. [Consulta: 20 novembre 2006].
* ↑ «Falcon to Release 65 Films in 2005». Headline News. Adnet Media, 6 d'abril de 2005. [Consulta: 20 novembre 2006].
# Evdokia Uràlova

Evdokia Ilínitxna Uràlova (República Socialista Soviètica de Belarús) fou una diplomàtica soviètica.
L'any 1947 fou relatora de la Comissió de la Condició Jurídica i Social de la Dona davant la Comissió de Drets Humans. Va defensar amb fermesa la igualtat de salari per a les dones. Gràcies a ella, l'Article 23 afirma el següent: «Tota persona té dret, sense cap discriminació, a igual salari per igual treball». A més, juntament amb Fryderyk Kalinowski, de Polònia, i Ielizaveta Popova, de la Unió de Repúbliques Socialistes Soviètiques, posà en relleu els drets de les persones que viuen en territoris no autònoms tal com estableix l'Article 2 de la Declaració Universal dels Drets Humans: «no es farà cap distinció basada en l'estatut polític, jurídic o internacional del país o del territori al qual pertanyi una persona, tant si és independent com si està sota administració fiduciària, si no és autònom, o està sota qualsevol altra limitació de sobirania».

## Referències

* ↑ «Día de los Derechos Humanos, 10 de diciembre» (en castellà). ONU. [Consulta: 12 desembre 2018].
* ↑ «De "todos los hombres" a "todos los seres humanos": las mujeres que dejaron huella en la Declaración Universal de Derechos Humanos» (en castellà). El diario, 18-12-2018. [Consulta: 12 desembre 2018].
# Farmàcia hospitalària

La Farmàcia hospitalària és una disciplina de la farmàcia i, alhora, una secció de l'hospital on es fan preparats especials amb fàrmacs per a pacients del mateix hospital.
Les farmàcies dels hospitals són molt diferents de les oficines de farmàcia com les del carrer. Normalment els farmacèutics de les farmàcies hospitalàries tenen una gestió de medicaments més complexos farmacològicament i galènicament parlant que els que hi poden haver a una oficina de farmàcia normal i corrent però en una oficina de farmàcia hi ha una major gestió de màrqueting i una major relació sanitari-pacient. A causa d'aquesta complexitat (indicacions terapèutiques especials, l'efectivitat dels règims, possibles reaccions adverses dels fàrmacs i complicacions possibles), els farmacèutics que hi treballen necessiten una preparació major que la que s'hi dona a qualsevol Facultat de Farmàcia. Aquesta especialització es fa en un període de residència, a Espanya mitjançant el FIR, en alguns països aquests especialistes en Farmàcia hospitalària s'especialitzen en farmacologia de diversos camps com poden ser hematologia/oncologia, VIH/SIDA, malalties infeccioses, cures intensives, medicina d'urgències, toxicologia, radiofarmàcia, teràpia del dolor, psiquiatria, anticoagulants, fitoteràpia, neurologia/tractament de l'epilèpsia, pediatria, nonats i altres.
Les farmàcies hospitalàries normalment tenen un estoc molt ample de medicaments, incloent els medicaments més especialitzats, que no serien viables en una farmàcia comunitària. Els medicaments de l'hospital són monodosis i molts d'ells es preparen al mateix hospital com les nutricions parenterals o altres de via intravenosa, com la quimioteràpia. Açò requereix tindre personal tècnic qualificat i amb coneixements d'asèpsia/antisèpsia, una qualitat molt alta dels productes i molt material de laboratori. Tot i això, molts hospitals han derivat a empreses qualificades la preparació dels medicaments amb alt risc i complexitat.
# Farmingdale (Nova York)

Farmingdale és una població dels Estats Units a l'estat de Nova York. Segons el cens del 2000 tenia 8.399 habitants.

## Demografia

Segons el cens del 2000, Farmingdale tenia 8.399 habitants, 3.216 habitatges, i 2.051 famílies. La densitat de població era de 2.869,8 habitants/km².
Dels 3.216 habitatges en un 28,3% hi vivien nens de menys de 18 anys, en un 50,2% hi vivien parelles casades, en un 9,5% dones solteres, i en un 36,2% no eren unitats familiars. En el 29,8% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,19.
Per edats la població es repartia de la següent manera: un 21,2% tenia menys de 18 anys, un 7,3% entre 18 i 24, un 35,2% entre 25 i 44, un 21,6% de 45 a 60 i un 14,7% 65 anys o més.
L'edat mediana era de 38 anys. Per cada 100 dones de 18 o més anys hi havia 92,5 homes.
La renda mediana per habitatge era de 58.411 $ i la renda mediana per família de 68.235 $. Els homes tenien una renda mediana de 46.104 $ mentre que les dones 36.021 $. La renda per capita de la població era de 27.492 $. Entorn del 3% de les famílies i el 5,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Farmingdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Farmingdale». American Fact Finder. Oficina del Cens dels Estats Units, 12-01-2010.
# Eulophias owashii

Eulophias owashii és una espècie de peix de la família dels estiquèids i de l'ordre dels perciformes.

## Descripció

* Fa 17 cm de llargària màxima.

## Hàbitat i distribució geogràfica

És un peix marí, demersal i de clima temperat, el qual viu al Pacífic nord-occidental: la costa oriental del sur de l'illa de Honshu (el Japó).

## Observacions

És inofensiu per als humans.

## Referències

* ↑ uBio (anglès)
* ↑ Smith H. M., 1902. Description of a new species of blenny from Japan. Bull. U. S. Fish Comm. v. 21 (1901). 93-94. «Enllaç». Arxivat de l'original el 2016-03-03. [Consulta: 10 octubre 2012].
* ↑ uBio (anglès)
* 1 2 Okada, Y. & Suzuki, K., 1954. A new blennioid fish from Japan. Report of Faculty of Fisheries Prefectural University of Mie. V. 1: 227-228.
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* 1 2 Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* 1 2 3 FishBase (anglès)
* ↑ Nakabo, T., 2002. Fishes of Japan with pictorial keys to the species. Edició en anglès II. Tokai University Press, el Japó, pp. 867-1749.
* ↑ Catalog of Fishes Arxivat 2013-12-04 a Wayback Machine. (anglès)
* ↑ Japan Endemic Marine Fish Checklist (anglès)

## Bibliografia

* Anderson, M. E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Kwun, H. J. i J. K. Kim, 2012. A new species of the genus Eulophias (Zoarcoidei: Stichaeidae) from Korea. Zootaxa. Núm. 3494: 27-34.
* Mecklenburg, C. W. i B. A. Sheiko, 2004. Family Stichaeidae (Gill, 1864) - pricklebacks. Calif. Acad. Sci. Annotated Checklists of Fishes (35):36.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1.028 pàgines.

## Enllaços externs

* AQUATAB (txec)
* BioLib (anglès)
# Etrocorema hochii

Etrocorema hochii és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Klapálek, 1909. Wien. ent. Ztg. 28(7/8):222.
* ↑ uBio (anglès)
* 1 2 Wu, C.F., 1938. Bull. Pek. Soc. Nat. Hist. 13(1):69.
* 1 2 Catalogue of Life (anglès)
* ↑ uBio (anglès)
* ↑ Plecoptera Species File (Version 1.1/4.0) (anglès)
* ↑ Wan Nur Asiah, W.M.A., M.R. Che Salmah, & I. Sivec, 2009. Description of Etrocorema belumensis sp.n. from Royal Belum State Park, Perak, Malaysia. Illiesia, 5(17):182-187. «PDF».

## Bibliografia

* Illies, 1966. Das Tierreich 82:301.

## Enllaços externs

* Encyclopedia of Life (anglès)
* BioLib (anglès)
* Perlidae Species Listing (anglès)
* The Genera Tetropina and Neoperlops (Plecoptera: Perlidae) (anglès)
# Ferry (Alaska)

Ferry és una concentració de població designada pel cens dels Estats Units a l'estat d'Alaska. Segons el cens del 2007 tenia 28 habitants.

## Demografia

Segons el cens del 2000, Ferry tenia 29 habitants, 13 habitatges, i 7 famílies La densitat de població era de 0,2 habitants/km².
Dels 13 habitatges en un 30,8% hi vivien nens de menys de 18 anys, en un 46,2% hi vivien parelles casades, en un 0% dones solteres, i en un 38,5% no eren unitats familiars. En el 38,5% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 3.
Per edats la població es repartia de la següent manera: un 24,1% tenia menys de 18 anys, un 0% entre 18 i 24, un 48,3% entre 25 i 44, un 24,1% de 45 a 60 i un 3,4% 65 anys o més.
L'edat mediana era de 38 anys. Per cada 100 dones hi havia 163,6 homes. Per cada 100 dones de 18 o més anys hi havia 175 homes.
La renda mediana per habitatge era de 38.750 $ i la renda mediana per família de 70.000 $. Els homes tenien una renda mediana de 58.750 $ mentre que les dones 0 $. La renda per capita de la població era de 18.324 $. Aproximadament el 16,7% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Ferry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].